07.03.2011 13:53   Riigikogu valimistel 4495 häält kogunud Toom ütles ERRi venekeelsele uudisteportaalile, et kõik on veel lahtine. "See sõltub paljude läbirääkimiste tulemustest," sõnas ta.    Toomi arvates tagas tema valimisedu venekeelsete koolide ebaselge tulevik. "Võin selgitada valimiste tulemusi sellega, et venekeelsetel koolidel on palju probleeme. Ma  võtan selle ametikoha, kus on suuremad võimalused neid probleeme lahendada."    Abilinnapea rääkis hiljuti "Terevisioonis", et Tallinna 22-st venekeelsetest koolist ei suuda õppeainete eesti keelest õpetamise nõuet täies mahus täita 20 õppeasutust. Toomi sõnul napib venekeelsetes koolides õpetajaid. "Tegelikult ei valmistata vene koolide jaoks aineõpetajaid ette sellest ajast saadik kui taastati Eesti iseseisvus. Vene koolides on ainult 8% õpetajaid, kes on nooremad kui 30 aastat, lõviosa ehk üle  kolmandiku on 51 ja vanemad ning nad ei oska eesti keelt," sõnas ta.